Ѡ не́мже ра́дуйтеся, ма́лѡ ны́нѣ, а́ще лѣ́по є́сть, приско́рбни бы́вше въ разли́чныхъ напа́стехъ: искуше́ніе ва́шея вѣ́ры многочестнѣ́йше зла́та ги́бнуща, ѻгне́мъ же искуше́на, ѡбря́щется въ похвалу̀ и че́сть и сла́ву, во ѿкрове́ніи іи҃съ хрс̑то́вѣ, єго́же не ви́дѣвше лю́бите, и на него́же ны́нѣ не зря́ще, вѣ́рующе же, ра́дуетеся ра́достію неизглаго́ланною и просла́вленною, пріе́млюще кончи́ну вѣ́рѣ ва́шей, сп҃се́ніе душа́мъ